อุดรรัถยาติดเพิ่มตู้เก็บเงินเฉพาะกิจ รองรับรถเดินทางออกเมืองเที่ยวสงกรานต์
เปิดบริการถึง 17 เม.ย.,กทพ.เพิ่มตู้เก็บเงิน ด่านบางปะอินทั้งขาเข้าและขาออก ฝั่งละ 1 ตู้ ช่วยระบายรถเดินทางสงกรานต์ บัดนี้ถึง 17เม.ย. เก็บเงินตามปกติ ยกเว้นด่วนสายบางนาฯ, สายบางพลี เปิดให้วิ่งฟรี 9 วัน 10-18 เม.ย.,วันที่ 5 เม.ย. นายดำเกิง ปานขำ รองผู้ว่าการฝ่ายปฏิบัติการ การทางพิเศษแห่งประเทศไทย (กทพ.)เปิดเผยว่า ในช่วงเทศกาลสงกรานต์ที่ผ่านมาพบว่ามีประชาชนจำนวนมากเดินทางออกต่างจังหวัด โดยใช้ทางพิเศษอุดรรัถยาหรือทางด่วนสายบางปะอิน-ปากเกร็ด ไปลงถนนวงแหวนรอบนอกด้านตะวันตก เพื่อเดินทางสู่ภาคเหนือ และภาคตะวันออกเฉียงเหนือ ทำให้การจราจรบริเวณหน้าด่านมีปัญหาติดขัด ดังนั้น กทพ.จึงได้ร่วมกับบริษัท ทางด่วนเหนือกรุงเทพ จำกัด หรือ NECL ผู้รับสัมปทานโครงการฯได้จัดทำตู้เก็บค่าผ่านทางเฉพาะกิจ ติดตั้งที่ด่านบางปะอินเพิ่ม ฝั่งขาออก 1 ตู้ และฝั่งขาเข้า 1 ตู้ จากเดิมแต่ละฝั่งจะมีตู้ เก็บเงินธรรมดา 3 ตู้ และตู้อีซี่พาส 1 ตู้ โดยตู้เฉพาะกิจจะอยู่ทางด้านขวามือของด่านเป็นตู้เก็บเงินธรรมดาเพื่ออำนวยความสะดวกให้กับผู้ใช้ทาง และลดปัญหาการจราจรติดขัดบริเวณหน้าด่านในช่วงเทศกาลสงกรานต์ทั้งขาไปและขากลับได้ระดับหนึ่ง โดย กทพ.จะเปิดให้บริการตั้งแต่บัดนี้จนถึงวันที่ 17 เม.ย.,สำหรับทางด่วนสายบางปะอิน-ปากเกร็ด ผู้รับ สัมปทานจะเก็บค่าผ่านทางตามปกติยกเว้นทางพิเศษบูรพาวิถี หรือทางด่วนสายบางนา-ชลบุรีและทางพิเศษกาญจนาภิเษก หรือทางด่วนสายบางพลี-สุขสวัสดิ์ กทพ. เปิดให้วิ่งฟรีตั้งแต่เวลา 00.01 น. วันที่ 10เม.ย. ถึงเวลา 24.00 น. วันที่ 18 เม.ย. รวมระยะเวลา 9วัน.
กทพ.เพิ่มตู้เก็บเงิน ด่านบางปะอินทั้งขาเข้าและขาออก ฝั่งละ 1 ตู้ ช่วยระบายรถเดินทางสงกรานต์ บัดนี้ถึง 17เม.ย. เก็บเงินตามปกติ
ทางด่วน,บางปะอิน,บางปะอิน-ปากเกร็ด,อีซี่พาส,รถติด,วันสงกรานต์,ดำเกิง ปานขำ,ข่าวทั่วไป